Kendrick Lamars konflikt med canadiske rapper Drake ble anspent igjen i mars 2024, når Lamar dukket opp på låta «Like That» av Future og Metro Boomin. Låta debuterte på første plass på , og var Lamars tredje opptreden som toppet lista. Fra april til mai ga han ut flere diss-tracks retta mot Drake, kalt «Euphoria», «6:16 in LA», «Meet the Grahams» og «Not Like Us»; som alle ble mottatt positivt av kritikere. Sistnevnte låt gikk rett inn på første plass på . En «seierskonsert» kalt ble holdt i Inglewood 19. juni. Den 8. september 2024 ble det kunngjort at Lamar skulle være hovedartisten på pauseinnslaget under Super Bowl LIX, noe som markerer den første gangen en rapper har holdt pauseinnslaget på egenhånd. Tre dager etter kunngjøringen slapp han en navnløs sang på Instagram. Den 22. november delte han en sang kalt «GNX» via YouTube, etterfulgt av en uannonsert utgivelse av et album med samme navn senere på dagen.